CELEX: 62022TB0054
Language: el
Date: 2022-02-11 00:00:00
Title: Υπόθεση T-54/22 R: Διάταξη του Προέδρου του Γενικού Δικαστηρίου της 11ης Φεβρουαρίου 2022 — Rivière κατά Κοινοβουλίου και ID (Ασφαλιστικά μέτρα – Θεσμικό δίκαιο – Μέλος του Κοινοβουλίου – Αναστολή της ιδιότητας του ως μέλους της κοινοβουλευτικής του ομάδας και διαγραφή του από την κοινοβουλευτική του ομάδα – Αίτηση αναστολής εκτελέσεως – Μη τήρηση των τυπικών προϋποθέσεων – Απαράδεκτο)

4.4.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 148/27
            
         
      Διάταξη του Προέδρου του Γενικού Δικαστηρίου της 11ης Φεβρουαρίου 2022 — Rivière κατά Κοινοβουλίου και ID
      (Υπόθεση T-54/22 R)
      (Ασφαλιστικά μέτρα - Θεσμικό δίκαιο - Μέλος του Κοινοβουλίου - Αναστολή της ιδιότητας του ως μέλους της κοινοβουλευτικής του ομάδας και διαγραφή του από την κοινοβουλευτική του ομάδα - Αίτηση αναστολής εκτελέσεως - Μη τήρηση των τυπικών προϋποθέσεων - Απαράδεκτο)
      (2022/C 148/38)
      Γλώσσα διαδικασίας: η γαλλική
      
         Διάδικοι
      
      
         Αιτών: Jérôme Rivière (Παρίσι, Γαλλία) (εκπρόσωπος: B. Kuchukian, δικηγόρος)
      
         Καθού: Ευρωπαϊκό Κοινοβούλιο, πολιτική ομάδα Ταυτότητας και Δημοκρατίας (ID)
      
         Αντικείμενο
      
      Αίτηση βάσει των άρθρων 278 και 279 ΣΛΕΕ με αίτημα την αναστολή εκτελέσεως της αποφάσεως του προεδρείου της πολιτικής ομάδας «Ταυτότητα και Δημοκρατία» (ID) του Κοινοβουλίου, της 21ης Ιανουαρίου 2022, με την οποία ανεστάλη η ιδιότητα του αιτούντος ως μέλους της ομάδας αυτής, καθώς και της αποφάσεως των μελών της πολιτικής ομάδας ID της 25ης Ιανουαρίου 2022, με την οποία ο αιτών διαγράφηκε από την ομάδα αυτή.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.